

**ภาพข่าวประชาสัมพันธ์**

**กรุงไทย เอาใจสายมู จัดพิธีบวงสรวง “บัตรเดบิตกรุงไทย อัลตร้าแคร์ ท้าวเวสสุวรรณ” เสริมสิริมงคล “เทพคุ้มครอง บัตรคุ้มภัย”**

ธนาคารกรุงไทย ตอบโจทย์ลูกค้าสายมูเตลู เสริมสิริมงคลภายใต้แนวคิด **“เทพคุ้มครอง บัตรคุ้มภัย”**  จัดพิธีบวงสรวง “**บัตรเดบิตกรุงไทย อัลตร้าแคร์ ท้าวเวสสุวรรณ**” บริเวณด้านหน้าองค์ท้าวเวสสุวรรณ สิ่งศักดิ์สิทธิ์ประจำจังหวัดอุดรธานี โดยได้รับเกียรติจาก **นายราชันย์ ซุ้นหั้ว** ผู้ว่าราชการจังหวัดอุดรธานี ร่วมพิธี ณ ศาลหลักเมือง จังหวัดอุดรธานี

**บัตรเดบิตกรุงไทย อัลตร้าแคร์ ท้าวเวสสุวรรณ** หน้าบัตรเป็นภาพองค์ท้าวเวสสุวรรณ ซึ่งเป็น
เทพแห่งโชคลาภและการปกป้องกันภัย และสื่อความหมายถึง การเพิ่มพูนอำนาจบารมี และการปัดเป่าอุปสรรค ก้าวหน้าอย่างมั่นคงในทุกด้านของชีวิต โดยผู้ถือบัตรจะได้รับความคุ้มครองอุบัติเหตุ 24 ชั่วโมงทั่วโลก สูงสุด
1 ล้านบาท ค่ารักษาพยาบาลจากอุบัติเหตุ สูงสุด 20,000 บาทต่อครั้ง โดยไม่ต้องสำรองจ่าย ไม่จำกัดจำนวนครั้ง คุ้มครองการโจรกรรมเงินที่ถอนจากตู้ ATM คุ้มครองความเสียหายของสินค้าที่ซื้อผ่านบัตรฯ และบริการช่วยเหลือกรณีรถเสียฉุกเฉิน โดยจ่ายเบี้ยเริ่มต้นเพียงวันละ 5 บาท พิเศษ รับเพิ่ม ธูปท้าวเวสสุวรรณพร้อมเลขมงคล ที่ผ่านพิธีบวงสรวง เมื่อสมัครบัตรเดบิตกรุงไทย อัลตร้าแคร์ ท้าวเวสสุวรรณ ที่สาขาภายในจังหวัดอุดรธานี หนองคาย สกลนคร และจังหวัดเลย ลูกค้าที่สนใจสมัครบัตรฯ ซึ่งจะได้รับความคุ้มครองภายใต้การรับประกันภัยโดย
บมจ. กรุงไทยพานิชประกันภัย เงื่อนไขการสมัครและใช้บัตรฯ เป็นไปตามที่ธนาคารกำหนด ผู้ที่สนใจ สมัครบัตรได้ที่ธนาคารกรุงไทยทุกสาขา สอบถามรายละเอียดเพิ่มเติมได้ที่ Krungthai Contact Center โทร.02 -111-1111

**ทีม Marketing Strategy**

**8 พฤษภาคม 2568**